Tegin endale päris isetehtud toitu - ei ostnud poolfabrikaate ega midagi muud häbiväärset - tuunikala, tomatipüree, makaronid, sibul - pasta tuunikala-tomatikastmega. Täitsa hästi tuli seekord välja, kuigi ma unustasin sibulat lisada (tegelt unustasin osta). Kui keegi tunneb huvi,  kuidas seda imeasja tehakse, siis peab kindlasti varuma kannatust ja aega: tükelda sibul, prae pannil klaasjaks, lisa tuunikala, aja kuumaks ja lisa tomatipasta (-püree). Maitsesta soola ja pipraga. Vala peale pehmeks keedetud makaronid ja sega niimoodi segamini, et makaronid on kõik punased. Serveeri tomati-kurgi-soola-pipra salatiga, äärde lisa 12 kivita oliivi. Kõrvale võta tomatimahla soola-pipraga, hästi segatud. Head isu. Nämm-nämm.